રા. સ્વ. સંઘના દ્વિતીય સર સંઘચાલક શ્રી ગુરુજીના જનરલ કરિઅપ્પા સાથે સ્નેહપૂર્ણ સંબંધો હતા. ૨૧ નવેમ્બર, ૧૯૫૬માં મૈસુરમાં તેમની ગુરુજી સાથે મુલાકાત પણ થઈ હતી. તે સમયે ભાષાના પ્રશ્ર્નને લઈ ગુરુજીના વિચાર સાંભળી તેઓ ખૂબ જ પ્રભાવિત થયા હતા. ૧૩ વર્ષ બાદ ૧૯૬૯માં શ્રી ગુરુજીના આમંત્રણને સ્વીકારી કરિઅપ્પા ઉડુપીના વિશ્ર્વ હિન્દુ પરિષદના સમ્મેલનમાં ઉપસ્થિત રહ્યા હતા. આ એ જ સમ્મેલન હતું જ્યાં તમામ સંતો અને મહાનુભાવોએ સમાજમાંથી અસ્પૃશ્યતા દૂર કરવાનો સંકલ્પ લીધો હતો.